བསྟན་འཛིན་རིག་གྲོལ་གྱིས་དམིགས་བསལ་གྱི་མགྲོན་པོ་ནོར་རྩེའི་ཕྱོགས་སུ་བསྐྱོགས་ནས་བཅར་འདྲི་བྱས།ནོར་ཚེ་ནི་སྲོལ་རྒྱུན་གྱི་བསམ་བློ་དང་ཡོངས་སུ་ལྡོག་པའི་གསར་གཏོད་པ་ཞིག་ཡིན་པ་དང་།སྤྱིར་གསར་གཏོད་ལས་འགུལ་གྱི་གྲས་སུ་གཏོགས་པའི་མི་སྣ་ཚོར་མཚོན་ན་ཡང་ཁོང་ནི་ཆེས་གསར་གཏོད་པ་ཞིག་རེད།ནོར་རྩེས་གློག་བརྙན་ཡོལ་བའི་ཐོག་གི་མུ་སྦྲེལ་གྱི་པར་དེ་ཚོར་མཛུབ་མོ་བཙུགས་ནས།རང་གི་མངོན་མཚོན་རིང་ལུགས་ཀྱི་བརྩམས་ཆོས་ཐོག་མའི་གྲས་གཅིག་ཇི་ལྟར་བཞེངས་པའི་སྐོར་ལ་བཀྲལ།ལས་ཀ་དེ་ནི་སྤྱི་ལོ་༡༩༨༧ལོར་རྒྱ་རིགས་སྒྱུ་རྩལ་པ་ཞིག་དང་མཉམ་འབྲེལ་ཐོག་ནག་ཆུའི་མཚེའུ་ཞིག་གི་མདུན་དུ་རང་གི་གདོང་པ་རས་ཀྱིས་བཀབ་ཅིང་ལུས་ཀྱི་སྟངས་ཀ་འདྲ་མིན་སྟོན་པའི་འདྲ་པར་མུ་སྦྲེལ་ཅན་ཞིག་བཟོས་པ་དེ་ཡིན།གདོང་སྦས་ཡོད་སྟབས།ཁོང་གི་རི་མོའི་ནང་གི་མི་དེའི་ངོ་བོ་མི་གསལ་བས།དེ་དམར་སྲུང་དམག་ཅིག་ཡིན་ནམ།གྲྭ་པ་ཞིག་ཡིན་ནམ།ཡང་ན་དེང་རབས་ཀྱི་ཚོང་པ་ཞིག་ཡིན་མིན་ད་དུང་ལྐོག་གྱུར་ཡིན།ལྐོག་གྱུར་དེ་རྗེས་མ་ཁོང་གི་བརྩམས་ཆོས་མང་དག་ཞིག་གི་བརྗོད་གཞིར་གྱུར།